Hag a re a vez kavet a-wechoù, ma Doue  benniget, leun e revr a doulloù preñved… Lec'hiennoù eus ar bloavezhioù 50, pa ne oa ket eus an Etrerouedad c'hoazh! Haha, geocities, pebezh lamm en amzer… Ha n'eo ket un amzer gwelloc'h eget hemañ ^^ Hiziv an deiz eo aesoc'h ober lec'hiennoù propik koulskoude, hep kaout da zeskiñ html, pe php, pe me-oar-me petra. Savennoù evel WordPress, just a-walc'h, pe Joomla pe n'ouzon ket pet all c'hoazh a c'hell bezañ implijet da ober traoù a-zoare e berr(oc'h) amzer, ha koulskoude en em gavomp c'haozh gant lec'hiennoù re gozh. Boñ, kavet am eus bet blogoù all ivez, darn vrasañ anezho diwar-benn ar relijion >_< Traoù zo ne varvont ket, daoust ma vefe pase poent dezho… Boh, dieub pep hini, hañ, ne ra ket a zroug din, lakaomp; hogen souezhus e kavan e vefe roudoù c'hoazh eus ar c'hliché-se war an Internet, brezhoneg=relijion, daoust ma vefe ar gwiad unan eus luskerien ar vodernelezh… Mmmh… Ma, n'eo ket an afer amañ forzh penaos… An afer o vezañ kentoc'h en em c'houlenn penaos brudañ hon tammig skridoù amañ hag aze, da dizhout an nebeud a dud a vefe dedennet ! Gwir eo e c'hell bezañ diaes derc'hel da skrivañ traoù pa n'ouzer ket re vat ma vezer lennet, digenvezded ar bloger dirak e stlennbajenn-wenn !